open-index/open-wikipedia-markdown huggingface dataset:
Oto Rozenbergers

**Oto Benjamins Gotfrīds Rozenbergers** (; 1769—1856) bija vācbaltiešu valodnieks, letonists un pedagogs. Tērbatas Universitātes latviešu valodas lektors (1803-1847), valsts padomnieks.

## Dzīvesgājums
Dzimis 1769. gada 17. februārī Jaunpils luterāņu mācītāja Oto Ludviga Rosenbergera (1739-1809) un viņa sievas Marijas Elizabetes, dzimušas Jansenas, ģimenē. No 1787. gada studēja teoloģiju Halles un no 1790. gada Jēnas Universitātē, pēc atgriešanās sāka strādāt par mājskolotāju Kurzemes hercogistē (1792-1803).

Pēc Tērbatas Universitātes atjaunošanas 1803. gadā Rozenbergeru uzaicināja kļūt par latviešu valodas lektoru, līdztekus viņš strādāja par skolotāju Tērbatas apriņķa skolā (1804-1814), bija Tērbatas skolu direktors (1814-1820) un Rīgas guberņas skolu direktors (*Gouvernements-Schulendirektor*, 1820-1838).
Miris 1856. gada 7. oktobrī Tērbatā.

## Nozīmīgākie izdevumi
150px|thumb|Mācību grāmatas ''Formenlehre der Lettischen Sprache'' vāks (1848).
* Formenlehre der lettischen Sprache in neuer Darstellung. Mitau: Steffenhagen, 1848
* Der lettischen Grammatik zweiter Teil, Syntax. Magazin: 10. sējums, 1. daļa (1852)

## Atsauces
Mirķi

**Mirķi** ir ciems Valmieras novada Naukšēnu pagastā. Atrodas pagasta centrālajā daļā.

Apdzīvotā vieta atrodas nomaļus no valsts autoceļiem.

## Atsauces
Latvijas Kultūras koledža

**Latvijas Kultūras koledža (LKK)**, pilnā nosaukumā „**Latvijas Kultūras akadēmijas Latvijas Kultūras koledža**” ir Latvijas Kultūras akadēmijas pārraudzībā esoša izglītības iestāde, kura izveidota ar Latvijas Kultūras akadēmijas 2011. gada 6. jūnija Senāta lēmumu Nr. 2 par Latvijas Kultūras koledžas pārņemšanu.

LKK dod pirmā līmeņa profesionālo augstāko izglītību un ceturto profesionālās kvalifikācijas līmeni, kā arī ļauj nodarboties ar zinātni, pētniecību un māksliniecisko jaunradi atbilstoši studiju programmu profilam.

## Studiju programmas

* Studiju programma “Laikmetīgā deja” ar iegūstamu deju kolektīva vadītāja kvalifikāciju, pie iespējamām specializācijām laikmetīgajā dejā, latviešu dejā, hip-hopa kultūras dejā un džeza dejā.
* Studiju programma “Mākslas institūciju pārvaldība” ar iegūstamu kultūras menedžera kvalifikāciju, pie iespējamām specializācijām skatuves mākslā, multimediju producēšanā, foto un video producēšanā, pasākumu tehniskajā producēšanā, mūzikas menedžmentā un pasākumu producēšanā. 
* Studiju programma “Bibliotēkzinātne un informācija” ar iegūstamu bibliotēku informācijas speciālista kvalifikāciju.

## Atsauces

## Ārējās saites
* Latvijas Kultūras koledžas mājaslapa
* 
*
Austra Aumale

**Austra Aumale** (dzimusi  Rīgā, mirusi ) bija latviešu tulkotāja, Latvijas Rakstnieku savienības locekle (1993).

## Bibliogrāfija
### Tulkojumi
* Edgars Alans Po, "Nodevīgā sirds", stāstu izlase. 1988;
* Džefrijs Čosers, „Kenterberijas stāsti”, 1991;
* E. T. A. Hofmanis, „Baisais viesis”, stāstu izlase. 1993;
* Rūdolfs Burgers, „Sidrabdadzis”, dzejas izlase. 1993;
* Bernhards Kellermanis, „Zilā lente”, romāns. 1994;
* Osso un Egons Eisi, „Pēdējā londoniete”, detektīvromāns. 1994;
* Fridrihs Glauzers, „Feldfēbelis Štūders”, detektīvromāns. 1994;
* Džordžs Gordons Bairons, „Ebreju melodijas”, dzejoļu cikls. 1994;
* Pollija Hēflere, „Andrē un Ursula”, romāns. 1995;
* Patriks Zīskinds, „Dūja. Stāsts par Zommera kungu”, stāsti. 1995;
* Ērihs Kestners, „Pazudusī miniatūra”, detektīvstāsts. 1995;
* Īli Balmers, „Māja Montebosko”, detektīvromāns bērniem. 1996;
* Barbara Noaka, „Mīļotais negantnieks”, romāns. 1996;
* Manfrēds Dimde, „Nostradams”, Dzīve un pareģojumi. 1997;
* Ingrīda Nolla, „Gailis ir beigts”, Rromāns. 1997;
* Maksvels Andersons, „Tūkstoš dienas Annas Boleinas dzīvē” (vēsturiska drāma dzejā, Latvijas televīzijas filma), 1997;
* Lūkass Hartmanis, „Anna-annA”, romāns bērniem. 1998;
* Rainers Marija Rilke, ”Maltes Laurida Briges piezīmes”, romāns, tulkojums un atdzejojumi (kopā ar Māri Čaklo). 1998;
* Efraims Kišons, „Tiem, kas ceļā”, stāsti par ceļojumiem. 1998;
* Dorotija Īdena, „Jerebijas vīni”, romāns 1999;
* Johans Volfgangs Gēte, „Gara radinieki”, romāns. 2000;
* Roberts Bērnss, „Poēmas un balādes”, atdzejojumi. 2000;
* Verners Bergengrīns, „Nāve Rēvelē”, stāsti. 2000;
* Ērihs Marija Remarks, „Sapņu būda”, romāns. 2001;
* Barbara Noaka, „Itālijas ceļojums... un mīlestība”, romāns. 2002;
* Ērihs Marija Remarks, „Džema”, romāns. 2002;
* E. T. A. Hofmanis, „Zelta pods”, stāstu izlase. 2002;
* Arno Surminskis, „1944. gada vasara”, romāns. 2003;
* Dorotija Īdena, „Salamankas bungas”, romāns. 2004;
* Fridrihs Glauzers, „Gurrama”, romāns. 2004.

## Atsauces

## Ārējās saites
Kulons (nozīmju atdalīšana)

**Kulons** var būt:

* Kulons (C) —  elektriskā lādiņa mērvienība;
* Kulons — kaklarota ar ķēdītē iekārtu dārgakmeni.

Cilvēki ar šādu uzvārdu:
* Ežēns Kulons (*Eugène Coulon*; 1878—?) — franču ūdenspolo spēlētājs, olimpiskās bronzas medaļas ieguvējs;
* Šarls Ogistēns Kulons (*Charles-Augustin de Coulomb*; 1736—1806) — franču fiziķis.
Ostrovkoteļnija

**Aeroloģiskā stacija «Ostrovkoteļnija»** (), ir Krievijas polārā hidrometeoroloģiskā stacija Arktikā. Izvietojusies Jaunsibīrijas salu arhipelāgā, Koteļnijas salas ziemeļrietumos pie Stacijas lagūnas dienvidu ieejas. Administratīvi ietilpst Sahas Republikas Bulunas ulusā.

## Vēsture
Stacija izveidota 1933. gadā 2. Starptautiskā polārā gada programmas ietvaros. Loģistikas problēmu dēļ staciju izveidoja ar nokavēšanos. 1932. gada septembrī stacijai paredzēto kravu izdevās nogādāt tikai līdz Misšalaurovas polārstacijai Lielajā Ļahova salā. Nākamā gada pavasarī stacijai paredzēto aprīkojumu (kopā 3,3 tonnas) ar suņu un ziemeļbriežu pajūgiem nogādāja 350 km attālajā izvēlētajā vietā Koteļnijas salas ziemeļrietumos. Pirmo stacijas ēku uzbūvēja no krastā izskalotajiem kokmateriāliem. Ierobežoto pārtikas krājumu dēļ stacijas personālu samazināja no sešiem cilvēkiem līdz diviem — stacijas vadītājs Vladimirs Sokolovs un novērotājs N. Dudkins. Neskatoties uz ierobežoto personālu un radiosakaru trūkumu, novērojumu programma paveikta pilnībā. 1934. gada aprīlī, kad izbeidzās pārtikas krājumi, Sokolovs ar Dudkinu staciju iekonservēja un pajūgos devās uz kontinentu.

1935. gada pavasarī stacijas darbību tika nolemts atjaunot tā paša Sokolova vadībā. Steigas dēļ tika pieļautas vairākas kļūdas materiālajā apgādē un personāla komplektācijā — akumulatoriem sērskābes vietā tika piegādāta sālsskābe, trūcīgi pārtikas krājumi, nepietiekams daudzums būvmateriālu, nekvalificēti radists un mehāniķis. Normālu stacijas darbību bija iespējams nodrošināt, tikai piesaistot kvalificētu radistu un mehāniķi no apgādes kuģa *Temp*. Stacijas personāls Sokolova vadībā bija spiests strādāt bez maiņām līdz 1938. gada vasarai. 1938. gada janvārī—aprīlī stacija piedalījās jūrnieku evakuēšanā no ledū iestrēgušās kuģu *Sadko*, *Sedov* un *Maligin* karavānas, uzņemot evakuācijas lidmašīnas un nodrošinot tās ar laika prognozi.

Stacija vairākkārt paplašināta un atjaunota, mainīta novērojumu programma. 2003. gadā pārcelta 1,2 km uz dienvidrietumiem, uzbūvējot jaunu stacijas kompleksu.

## Atsauces
Luijs Marks

**Luijs Marks** (; dzimis , miršanas datums *nav zināms*) bija franču peldētājs un ūdenspolo spēlētājs. 1900. gada vasaras olimpiskajās spēlēs Parīzē izcīnīja bronzas medaļu ūdenspolo turnīrā. 

Pēc olimpisko spēļu vēsturnieka Billa Malona pētījumiem Marks ir bijis Francijas *Pupilles de Neptune de Lille #2* pārstāvis un olimpiskajā turnīrā spēlējis tikai pirmajā kārtā. Nākamajās kārtās viņu, iespējams, aizstāja kāds no *Pupilles de Neptune de Lille #1* komandas pārstāvjiem.

Bez ūdenspolo viņš startēja arī divās peldēšanas disciplīnās. Zemūdens peldēšanā viņš ieguva 8. vietu, bet 200 metru šķēršļu joslas peldējumā, fināla cīņā, ieņēma beidzamo 10. vietu.

## Atsauces

## Ārējās saites
* Luijs Marks (SOK profils) 
* Luijs Marks (Olympedia profils) 
* Luijs Marks (Sports Reference profils)
Vorena

**Vorena** var būt:

* Daiena Vorena (*Diane Warren*; dzimusi 1956. gadā) — amerikāņu dziesmu autore,
* Elizabete Vorena (*Elizabeth Warren*; dzimusi 1949. gadā) — ASV advokāte un politiķe.
Amerikāņu universitāte Bulgārijā

**Amerikāņu universitāte Bulgārijā** (, ) ir 1991. gadā dibināta privāta universitāte Bulgārijas dienvidrietumu pilsētā Blagojevgradā. Mācības notiek angļu valodā, mācību process ir līdzīgs ASV universitēm. Apmēram 50% no studentiem ir ārpus Bulgārijas izcelsmes. Universitāte tika dibināta ar ASV un Bulgārijas valdību, Atvērtās sabiedrības fonda, Blagojevgradas pilsētas un Meinas Universitātes atbalstu.

## Ārējās norādes

*
Luijs Martēns

**Luijs Martēns** (; dzimis , miršanas datums *nav zināms*) bija franču peldētājs un ūdenspolo spēlētājs. Izcīnījis trīs bronzas medaļas 1900. gada vasaras olimpiskajās spēlēs.

1900. gada vasaras olimpiskajās spēlēs Parīzē Martēns startēja gan peldēšanas, gan ūdenspolo sacensībās. Ūdenspolo turnīrā viņš bija komandas *Pupilles de Neptune de Lille #2* biedrs. Šī komanda turnīrā izcīnīja bronzas medaļu. peldēšanā viņš startēja trijās disciplīnās. No tām divās izcīnīja bronzas medaļas — 4000 metros brīvajā stilā (rezultāts — 1:13:08.4) un 200 metros komandu peldēšanā (rezultāts — 62 punkti; startēja kopā ar Renē Tartaru, Dezirē Meršē un Žoržu Leijē). Savukārt 1000 metros brīvajā stilā, ar rezultātu — 16:30.4, izcīnīja 5. vietu, bet 200 metru brīvā stila peldēšanā izcīnīja 9. vietu.

## Atsauces

## Ārējās saites
* Luijs Martēns (SOK profils) 
* Luijs Martēns (Olympedia profils) 
* Luijs Martēns (Sports Reference profils)
Clostridium butyricum

***Clostridium butyricum*** ir sporas veidojoša, obligāti anaeroba, nepatogēna, grampozitīva baktērija. Tiek izmantota kā uztura bagātinātāju sastāvdaļa.

## Atsauces
Saņņikova

**Jūras hidrometeoroloģiskā krasta stacija «Saņņikova»** (), arī **Proļivsaņņikova** (*Пролив Санникова*), ir Krievijas polārā hidrometeoroloģiskā stacija Arktikā. Izvietojusies Jaunsibīrijas salu arhipelāgā, Koteļnijas salas dienvidrietumos Saņņikova šauruma ziemeļu krastā 6 km uz rietumiem no Medvežija raga. Administratīvi ietilpst Sahas Republikas Bulunas ulusā.

## Vēsture
Stacija izveidota 1942. gadā. 2009. gada septembrī pie stacijas uzbūvēta pareizticīgo kapela.

## Atsauces

## Ārējās saites
* Полярная станция "Пролив Санникова", 1974 (4 фото)
* Что творится в российской Арктике - рассказывает бывший начальник полярной станции
* Новосибирские острова и пролив Санникова 
* НЭС "Михаил Сомов" обеспечил грузами снабжения ТДС Якутского УГМС.
Moslavačkas kalni

**Moslavačkas kalni** () ir neliela, zema kalnu grēda Horvātijas Slavonijas daļā. Kalnus klāj platlapju meži, nogāzēs augļu un vīna dārzi. Kopš 2007. gada kalnu teritorijā iekārtots reģionālais parks. 1994, gadā kalnu bentonīta karjerā tika atklātas aizvēsturisku ziloņu atliekas.

## Galerija

Moslavacka_gora1.JPG
Moslavacka_gora_Podgaric.jpg
Moslavacka_Gora_Garic_Grad.jpg


## Ārējās saites
Hisora grēda

**Hisora grēda** (, ) ir apmēram 200 kilometrus gara kalnu grēda Tadžikistānas rietumos un Uzbekistānas dienvidaustrumos Hisora Alaja kalnienē. Stiepjas austrumu — rietumu virzienā. Uz ziemeļiem no Hisora grēdas atrodas Zarāfšonas grēda, bet uz dienvidiem Dušanbes pilsēta. Grēdas augstākā virsotne — 4643 metrus augstais Hazrati Sultons atrodas uz Tadžikistānas un Uzbekistānas robežas un ir Uzbekistānas augstākā virsotne.

## Ārējās saites
Tims Hārdevejs jaunākais

**Timotijs (Tims) Dveins Hārdevejs jaunākais** (; dzimis  Alamedā, Kalifornijas štatā) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. 2025. gadā viņš pārstāv Nacionālās basketbola asociācijas (NBA) klubu Denveras "Nuggets".

T. Hārdeveja tēvs Tims Hārdevejs arī bijis basketbolists, spēlējis NBA, aizvadot līgā trīspadsmit sezonas. Pēc karjeras beigām — treneris.

## Karjera
Aizvadīja izcilu vidusskolas basketbola karjeru, pēc tās nonākot Mičiganas Universitātē. Pēc trim labām sezonām NCAA T. Hārdeveju 2013. gada NBA draftā izvēlējās Ņujorkas "Knicks" pirmajā kārtā ar kopējo 24. numuru.

Pēc debijas sezonas iekļauts simboliskajā debitantu izlasē. Pirmajās četrās karjeras sezonās pārsvarā spēlēja kā rezervists, pakāpeniski uzlabojot savu sniegumu. 2015. gada jūnijā "Knicks" aizmainīja T. Hārdeveju uz Atlantas "Hawks" pret pirmās kārtas drafta izvēli (tika draftēts Džerians Grants). 2017. gada jūlijā viņš atgriezās "Knicks" sastāvā (Atlantas komanda nepiedāvāja spēlētājam līdzvērtīgu līgumu "Knicks" izteiktajam piedāvājumam). Sekojošajās divās sezonās Ņujorkas komandā T. Hārdevejs pārsvarā bija komandas pirmā piecinieka spēlētājs, bieži dodoties laukumā kopā ar latvieti Kristapu Porziņģi, taču katrā no sezonām izlaida samērā daudz spēļu traumu dēļ. 2018. gada 23. martā uzstādīja karjeras rezultativitātes rekordu, gūstot 39 punktus zaudētā spēlē pret Minesotas "Timberwolves".

2019. gada 31. janvārī viņš kopā ar K. Porziņģi, Treju Burku un Kortniju Lī tika aizmainīts uz Dalasas "Mavericks" apmaiņā pret Deandrē Džordanu, Vesliju Metjūzu, Denisu Smitu jaunāko, kā arī divām nākotnes drafta izvēles iespējām. 2021. gada 29. aprīlī, uzvarētā spēlē pret Detroitas "Pistons", T. Hārdevejs uzstādīja jaunu karjeras rezultativitātes rekordu — 42 punkti.

2024. gada jūlijā pēc sešām sezonām "Mavericks" sastāvā T. Hārdevejs tika aizmainīts uz Detroitas "Pistons" maiņas darījumā pret Kventinu Graimsu. 2025. gada vasarā viņš noslēdza līgumu ar Denveras "Nuggets".

Pārstāvējis ASV basketbola izlasi 2011. gada U19 vecuma Pasaules čempionātā, kas notika Latvijā (ASV izlase turnīrā palika 5. vietā).

## Atsauces

## Ārējās saites
Hārdevejs

**Hārdevejs** var būt:

* Enfernijs Hārdevejs, amerikāņu basketbolists;
* Tims Hārdevejs jaunākais, amerikāņu basketbolists;
* Tims Hārdevejs vecākais, amerikāņu basketbolists.
Bunges Zeme

**Bunges Zeme** (, ) ir Koteļnijas salas vidējā daļa, ko lielākoties veido smilšu līdzenums. Administratīvi ietilpst Krievijas Federācijas Sahas Republikas Bulunas ulusā. Zemes teritorija uz austrumiem no 140° meridiāna kopš 2018. gada 2. marta ietilpst valsts dabas liegumā «Jaunsibīrijas salas».

## Vēsture
Pirmie no eiropiešiem Koteļnijas salas galveno rietumu daļu 1773. gadā atklāja krievu rūpnieki Ivana Ļahova vadībā. 1805. gadā tirgoņa Sirovatska arteļa vadītājs Jakovs Saņņikovs austrumos no Koteļnijas atklāja jaunu cietzemi, kuru vēlāk nodēvēja par Fadejeva salu. Teritoriju starp Koteļniju un Fadejeva salu ilgi uzskatīja par aizsalušu jūras šaurumu, jo apsnigušo smilšu līdzenumu sākotnēji nevarēja atšķirt no jūras ledus klajuma. Tikai 1811. gadā, atkārtoti apsekojot Fadejeva salu, Saņņikovs atklāja, ka tā ziemeļos ir savienota ar šo smilšu līdzenumu un tas savukārt ar Koteļnijas salu. Teritorija starp Koteļniju un Fadejeva salu vēlāk tika nodēvēta par Bunges Zemi par godu Sagastiras ekspedīcijas ārstam, zoologam Aleksandram Bungem.

No 1953. līdz 1987. gadam Bunges Zemes dienvidos darbojās Zemļa Bunges polārstacija.

## Ģeogrāfija
Pirms tam Jaunsibīrijas salas bija daļa no kontinenta, iekams pirms aptuveni 9000 gadiem jūras transgresijas rezultātā lielākā daļa sauszemes netika appludināta. Tikai pirms aptuveni 2000 gadiem jūras līmenis bija mūsdienu līmenī. Aptuveni 8.—9. gadsimtā jūras līmenis paaugstinājās par 6—7 m, appludinot lielāko daļu Bunges Zemes. Mūsdienu Bunges Zemes apveids izveidojies pirms ne vairāk kā 800 gadiem, kad atkal pazeminājās jūras līmenis.

Lielākā daļa Bunges Zemes teritorijas ir tuksnesim līdzīgs smilšu līdzenums ar ļoti vāji izteiktu reljefu. Augstākā vieta ir lēzenā Eksekubulguņņaha augstiene zemes ziemeļdaļā ar augstāko punktu 58 m vjl. Pārējā teritorijā virsmas augstums ir 3—7 m vjl. Krasti ļoti lēzeni un pie jūras līmeņa nelielām izmaiņām ievērojamas teritorijas applūst.

Bunges Zeme rietumos robežojas ar Koteļnijas galveno daļu; pa robežu uz jūru noplūst Baliktāhas (dienvidos) un Dragocennajas (ziemeļos) upes. Ziemeļu daļā starp Koteļniju un Bunges Zemi sauszemē iestiepjas Dragogocennajas līcis. Rietumos Bunges zemi no Fadejeva pussalas atdala 110 km garais un 4-18 km platais Hedenštrēma līcis. Ziemeļos Bunges Zeme savienojas ar Fadejeva pussalas Anžū strēli. Dienvidos krastus apskalo Saņņikova šaurums, pie kura atrodas Bunges Zemes augstiene — vienīgā vieta, kur smilšu vietā ir tundras augsne. 

## Atsauces

## Ārējās saites
* Росатом: ритэги целесообразно разбирать на «Маяке»
Džefs Kinijs

**Džefs Kinijs** (; dzimis  Fortvašingtonā) ir amerikāņu rakstnieks un karikatūrists. Kinijs visplašāk pazīstams ar savu bērnu romānu "Grega dienasgrāmata" un tam sekojošo grāmatu sēriju. Tāpat Kinijs ir izveidojis bērnu interneta mājaslapu *[[Poptropica]]*.

2009. gadā žurnāls "TIME" nosauca Kiniju par vienu no 100 ietekmīgākajiem pasaules cilvēkiem.

## Atsauces

## Ārējās saites

*
Moslavinas tautas revolūcijas piemineklis

**Moslavinas tautas revolūcijas piemineklis** () ir 1967. gadā uzstādīts betona, armatūras un alumīnija piemineklis, kas veltīts Otrā pasaules kara laika Tito partizāņu cīņai, kas bija aktīvi Moslavinas reģionā. Pieminekļa autors ir serbu izcelsmes horvātu tēlnieks Dušans Džamoņa.

## Galerija

Spomenik_Podgaric03.jpg
Spomenik_Podgaric01.jpg


## Ārējās saites
Ilova (upe)

**Ilova** () ir 85 kilometrus gara Loņas-Trebežas kreisā krasta pieteka Horvātijā.

Izteka no Bilogoras augstienes. Tek rietumu-dienvidrietumu virzienā. Ietek Loņā-Trebežā uz dienvidiem no Kutinas. Upes krastos atrodas Grubišno Poļe un Garešnica. Lejtecē izveidots Loņsko Poļe dabas parks.

## Ārējās saites
Zemļa Bunge

**Polārā stacija «Zemļa Bunge»** () ir slēgta PSRS polārā hidrometeoroloģiskā stacija Arktikā. Izvietojusies Jaunsibīrijas salu arhipelāgā, Koteļnijas salā, Bunges Zemes dienvidos Bunges Zemes augstienē Saņņikova šauruma ziemeļu krastā. Administratīvi ietilpst Sahas Republikas Bulunas ulusā.

## Vēsture
Stacija izveidota 1945. gadā (pēc citiem datiem — 1954. gadā). Slēgta 1987. gadā.

## Atsauces

## Ārējās saites
* На лед вы прыгнуть должны с парашютом!
B-roll

Kino un televīzijas producēšanā ***B-roll***, **B-spole** vai **B rullis** ir papildu vai alternatīvu kadru mijiedarbība ar galveno kadru.

Termins *A-roll*, kas apraksta galveno video materiālu, ar kuru mijiedarbojas iepriekš minētais *B-roll*, mūsdienās vairs netiek lietots.

## Atsauces
Hunzas ieleja

**Hunzas ieleja** (burušaski un urdu:ہنزو‎) ir novads Pakistānas galējos ziemeļos Karakoruma kalnos, Gilgitā-Baltistānā ap Hunzas upes ieleju no Ķīnas Siņdzjanas provincei austrumos līdz Haibarai Pahtūnhvai rietumos. 

Ieleja atrodas 2 438 metrus virs jūras līmeņa, un tās tradicionālie iedzīvotāji ir buriši un vahani. No 13. gadsimta līdz pat 1974. gadam ieleja ietilpa vairāk vai mazāk neatkarīgajā Hunzas valstī. Līdz 15. gadsimtam valdošā reliģija bija budisms, līdz to nomainīja islāms. Ielejā gošenīta un safīra atradnes. Pa Hunzas ieleju ierīkots Karakoruma lielceļš.

## Galerija

Lush_green_Hussaini,_Attabad_Lake_Pakistan.JPG
A_view_of_Gulmit_during_autumn_season.jpg
Hunza_in_Night.jpg
Baltit_Fort,_Karimabad,_Hunza,_Gilgit_Baltistan.jpg|Baltitas forts


## Ārējās saites
Hazrati Sultons

**Hazrati Sultons** () ir Hisora grēdas augstākā virsotne uz Uzbekistānas  un Tadžikistānas robežas. Tas ir 4643 metrus augsts un ir Uzbekistānas augstākā virsotne. PSRS laikā kalna nosaukums bija **PSKP XXII kongresa smaile**.

## Ārējās saites
Saraghrars

**Saraghrars** () ir Hindukuša ceturtā augstākā kalnu virsotne Pakistānas ziemeļos. Kalna virsotne pirmoreiz tika iekarota 1959. gadā, kad tur uzkāpa itāļu ekspedīcija.

## Ārējās saites

*Saraghrars summitpost.org
Bābi

**Bābi** jeb **Kūhibābi** (, ) ir  kalnu sistēma Afganistānas centrālajā daļā, Hindukuša rietumu daļa. Bābos sākas daudzas no reģiona svarīgākajām upēm — Kabula, Argandaba, Helmanda, Fartahrūda, Harīrūda, Murgaba, Balha un Kundūza. Augstākā virsotne 4951 metrus augstais Šahfuladi uz dienvidiem no Bāmijānas. Bābi ir hazareju apdzīvotības apgabals.

## Ārējās saites
Garmo smaile

**Garmo smaile** () ir Pamira kalnu virsotne Tadžikistānā, vietā, kur satiekas Zinātņu Akadēmijas grēda un Darvozas grēda. Garmo smailē sākas Garmo ledājs un Ģeogrāfiskās biedrības ledājs, bet uz austrumiem no kalna atrodas Fedčenko šļūdonis. Ilgu laiku Garmo smaile tika jaukta ar 20 kilometrus uz ziemeļiem atrodošos Ismoila Somonī smaili. Kļūda tika labota tikai 1932. gadā.

## Ārējās saites
Privātpersonas bankrots

**Privātpersonas bankrots** ir maksātnespējas procesa stāvokļa risinājums, kas izpaužas kā finansiālo, tiesisko un organizatorisko pasākumu kopums, kura mērķis ir pēc iespējas pilnīgāk apmierināt kreditoru prasījumus un likvidēt parādnieku. Bankrota procedūras ietvaros tiek realizēta visa parādnieka manta, un no tās realizācijas iegūtie līdzekļi novirzīti kreditoru prasījumu apmierināšanai.

## Privātpersonas bankrota procedūra Latvijā
Bankrota procedūra apmierina prasības pret parādnieka aktīviem un sniedz iespēju izpildīt savas saistības. Bankrota procedūra tiek uzsākta pēc fiziskās personas maksātnespējas procesa pasludināšanas.

Priekšnoteikumi bankrota procedūras uzsākšanai:

* parāda summa sastāda vismaz 5000 eiro, un ir iestājies parāda izpildes termiņš;
* parāda summa sastāda vismaz 10000 eiro, un parāda izpildes termiņš iestāsies gada laikā;
* parādnieks ir reģistrējies kā nodokļu maksātājs (darbinieks, darba devējs, pašnodarbinātais, bezdarbnieks) un dzīvojis Latvijā vismaz pēdējos sešus mēnešus;
* parādniekam ir ieskaitījis maksātnespējas administratora bankas kontā depozītu 2 minimālo mēnešalgu apmērā, kā arī apmaksāja tiesas valsts nodevu un lietas skatīšanas nodevu.

Bankrota pieteikumu var iesniegt arī kreditors. Saskaņā ar Maksātnespējas likumu, kreditoram jāpierāda prasījuma esamība un parādnieka maksātnespēja, atsaucoties uz vienu no šiem punktiem:

* parādnieks ir brīdināts iesniegt bankrota pieteikumu, un parādnieks desmit dienu laikā nav izpildījis savas saistības;
* izpildes procesā ir atklājies, ka parādniekam nav pietiekami daudz līdzekļu, lai segtu savas saistības;
* parādnieks slēpj vai izšķiež savus īpašumus un nepareizas pārvaldības dēļ ir kļuvis maksātnespējīgs;
* parādnieks ir paziņojis kreditoram, tiesai vai sabiedrībai, ka viņš nespēj izpildīt savas saistības;
* parādnieks ir atstājis valsti vai slēpjas, lai atturētos no savu saistību izpildes.

Ja pret vienu personu ir iesniegti vairāki bankrota lūgumi, tie visi tiks apvienoti vienā.

## Privātpersonas bankrota procedūras sekas
Iestājoties privātpersonas bankrotam:

* parādnieka aktīvi kļūst par bankrota mantu;
* bankrota pilnvarotajam ir tiesības pārvaldīt parādnieka aktīvus un pārstāvēt parādnieku tiesvedībā par bankrota mantu;
* parādnieks zaudē tiesības veikt darījumus ar jebkuru bankrota mantu;
* vispārēji procenti un soda procenti tiek apturēti.

## Atsauces
Jeņisejas līcis

**Jeņisejas līcis** () ir Jeņisejas upes grīvlīcis jeb estuārs Karas jūras dienvidu krastā Krievijas Krasnojarskas novadā. Rietumos to norobežo Gidanas pussala, austrumos — Taimiras pussala. Līcis ir ap 300 km garš. Pie līča atveres Karas jūrā atrodas Sibirjakova sala, gar kuru no līča uz ziemeļrietumiem atzarojas Ovcina šaurums. Citas lielākās līcī ietekošās upes ir Goļčiha, Jakovļeva, Mongočejaha. Lielāko daļu gada līcis aizsalis, atbrīvojas no ledus vasarā uz trīs mēnešiem. Kuģojams visā garumā. Krasti maz apdzīvoti, lielākā apdzīvotās vietas krastā ir Diksona pie līča atveres Karas jūrā. Citas pastāvīgi apdzīvotās vietas ir Voroncovas ciems, Sopočnaja Kargas polārstacija, Villembarencas bioloģiskā stacija, kā arī slēgtā Ļeskinas polārstacija.

## Ārējās saites

## Atsauces
Nacionālais kopienākums

**Nacionālais kopienākums** (NKI) ir makroekonomikas pamatrādītājs, kas nosaka, kādu summu gada laikā iegūst noteiktas valsts rezidentu mājsaimniecības un visi uzņēmumi, pārdodot savus resursus. Tajā ir iekļauti visi iedzīvotāju gūtie ienākumi — peļņas, rentes, darba algas u. c. Nacionālais kopienākums aptver tikai tos ienākumus, kas pieder noteiktas valsts rezidentiem (tai skaitā ienākumus no šīs valsts iedzīvotāju veiktajām ekonomiskajām darbībām ārvalstīs).

## Nacionālā kopienākuma aprēķins
Nacionālo kopienākumu iegūst, ja iekšzemes kopproduktam (IKP) pieskaita no citām valstīm saņemtos īpašuma ienākumus, darbinieku atalgojumu un subsīdijas, un atņem citām valstīm samaksātos īpašuma ienākumus, darbinieku atalgojumu un ražošanas un importa nodokļus.

## Nacionālā kopienākuma nozīme Eiropas Savienībā
Nacionālais kopienākums ir rādītājs, pēc kura aprēķina Eiropas Savienības dalībvalstu iemaksas ES pamatbudžetā. Uz NKI balstītais pašu resurss veidojas, vienotu procentu likmi attiecinot pret katras ES dalībvalsts NKI apjomu. Šis pašu resurss veido aptuveni 65 % no kopējiem ES ieņēmumiem. NKI datu izmantošanu pašu resursu vajadzībām, nosaka NKI regula — Eiropas Parlamenta un Padomes Regula (ES) 2019/516 (2019. gada 19. marts).

Saskaņā ar NKI regulas 5. panta 1. punktu ES statistikas birojam *[[Eurostat]]* ir jāpārbauda datu avoti un metodes, ko dalībvalstis izmanto NKI aprēķiniem. *Eurostat* pieņem neatkarīgus lēmumus par pārbaudes aktivitāšu procesiem, metodēm, standartiem, procedūrām, saturu un laiku.

*Eurostat* sniedz novērtējumu, vai dalībvalsts NKI dati ir piemēroti pašu resursu sistēmas vajadzībām, vai arī ir nepieciešamas korekcijas un uzlabojumi. Balstoties uz *Eurostat* izvērtējumu, Komisijas Budžeta ģenerāldirektorāts informē dalībvalsts Pastāvīgo pārstāvi Eiropas Savienībā par nepieciešamību veikt korekcijas un uzlabojumus, nosakot īpašās atrunas valsts NKI datiem pašu resursu vajadzībām.

## Atsauces

## Ārējās saites

## Skatīt arī
* Iekšzemes kopprodukts
* Nacionālais kopprodukts
Sitka

**Sitka** () ir pilsēta Aļaskā, Amerikas Savienotajās Valstīs. Pilsēta atrodas Aleksandra arhipelāgā, Baranova salā. 
Pilsētas ekonomikas balsts ir zvejniecība.

## Vēsture
Krievijas Amerikas laikā Sitkas nosaukums bija **Novoarhangeļska** (), un tā bija Krievijas Amerikas pārvaldes centrs. 2019. gadā Sitkā dzīvoja 8,49 tūkstoši iedzīvotāju, ap 10% no tiem ir 19. gadsimta krievu kolonistu pēcteči, 3% runā krievu valodā. Kopš 1917. gada Sitkā katru gadu 18. oktobrī rīko gadskārtējo parādi par godu Aļaskas iegādes gadadienai — Aļaskas dienai.

## Atsauces

## Ārējās saites
Visolda ezers

**Visolda ezers** ir ezers Krāslavas novada Andrupenes pagastā. Ezeram ir zināmi arī citi nosaukumi, no tiem biežāk lietotie ir: Kazimirovas ezers, Visaldas ezers.

Ezera gultne ir līdzena, dūņaina. Krasti - slīpi. lēzeni. No ezera iztek strauts (grāvis) uz Tīvgolu. 

Ezerā mīt asari, karūsas, līdakas, līņi, plauži, raudas, ruduļi un zuši. Ezera austrumu piekrastē atrodama Dortmaņa lobēlija, vienīgais Latvijā savvaļā sastopamais lobēliju dzimtas augs, ierakstīts Baltijas jūras reģiona Sarkanajā grāmatā un Latvijas Sarkanajā grāmatā. 

Ezera krastos izvietojušās apdzīvotās vietas: Andiņi, Grišāni, Kazimirova. Ezera dienvidrietumu malā (Andiņos) iekārtota atpūtas vieta _ pludmale.

Gar ezeru ved autoceļi: ziemeļu pusē _ reģionālais autoceļš P57 (Malta_Sloboda), rietumu pusē _ vietējais autoceļš V612 (Andiņi_Ignatova_Konstantinova) un dienvidu pusē _ pašvaldības A grupas ceļš Andiņi_Murāni.

Ezera rietumu krastā atrodas valsts nozīmes arheoloģiskais piemineklis - Andeņu senkapi, bet dienvidu krastā - mūsdienu kapsēta Andiņu kapi. 

## Atsauces
Istoronals

**Istoronals** () ir Hindukuša trešā augstākā kalnu virsotne Pakistānas ziemeļos. Kalns faktiski ir kalnu masīvs ar 11 virsotnēm, kas augstākas par 7000 metriem. Tas atrodas dažus kilometrus uz dienvidaustrumiem no Hindukuša augstākās virsotnes Tiričmira, no kura atdalīts ar Tiriča ledāju. Pirmoreiz kalna virsotnē uzkāpa amerikāņu/pakistāniešu ekspedīcija 1955. gadā.

## Ārējās saites

*Istoronals summitpost.org
Bandaka

**Bandaka** () ir 6812 metrus augsta Hindukuša virsotne Afganistānas ziemeļaustrumos, Badahšānā. Tā ir otrā augstākā Afganistānas virsone un virsotne ar vislielāko relatīvo augstumu valstī. Pirmoreiz Bandakā uzkāpa vācu ekspedīcija 1960. gadā.

## Ārējās saites
Majakovska smaile

**Majakovska smaile** () ir 6096 metrus augsta Pamira Iškošimas grēdas augstākā virsotne Tadžikistānas galējos dienvidos, Kalnu Badahšānā. Atrodas vietā kur pie Iškošimas grēdas pietuvojas Šohdaras grēda. 

Virsotne nosaukta dzejnieka Vladimira Majakovska vārdā. Tā tika atklāta 20. gadsimta trīsdesmitajos gados un pirmoreiz Majakovska smailē uzkāpa padomju ekspedīcija 1947. gadā.

## Ārējās saites
Kārļa Marksa smaile

**Kārļa Marksa smaile** (, ) ir 6723 metrus augsta Pamira Šohdaras grēdas augstākā virsotne Tadžikistānas galējos dienvidos, Kalnu Badahšānā. 

Virsotne nosaukta filozofa un sociologa Kārļa Marksa vārdā. Pirmoreiz Kārļa Marksa smailē uzkāpa padomju ekspedīcija 1946. gadā.

## Ārējās saites
Bensakas rags

**Bensakas rags** (, *Ras ben Sakka*) ir Vidusjūras zemesrags Tunisijas galējos ziemeļos Bizertas vilajetā, 15 km no Bizertas pilsētas. 

Zemesrags, kas ir Āfrikas kontinenta tālākais ziemeļu punkts, ir nobeigums lielākajam Anžela ragam (, ). Tunisijas valdība izveidojusi Anžela ragā tūrisma objektu un 2014. gadā uzslēja tur pieminekli ar Āfrikas valstu kontūrām.

Raga apkārtne ir akmeņaina un smilšaina. 600 m uz dienvidaustrumiem atrodas Bensakas bāka, uz kuru ved asfaltēts ceļš. Vienu kilometru uz dienvidrietumiem atrodas ciems Hādža Mohameda Benhasena ar nedaudz mazāk nekā 50 mājām. Daži vēsturnieki Bensaku identificēja ar "Skaisto ragu", kas minēts Romas impērijas un Kartāgas līgumos, tomēr šī versija nav populāra.

8,2 kilometrus uz austrumiem no tā atrodas Abjada rags (, ), kurš arī reizēm tiek nosaukts par Āfrikas ziemeļu galu. Tomēr, Abjada raga ziemeļu gals atrodas kilometru uz dienvidiem no Bensakas raga. Daži citi avoti apgalvo, ka Abjada rags esot rags, kas atrodas 950 m uz austrumiem un tikai 30 metrus uz dienvidiem no Bensakas raga. Arī kartēs par Bensakas raga precīzu lokalizāciju starp vairākiem blakus esošiem zemesragiem ir dažādi viedokļi, tā, Google Maps kā *Cap Ras Ben Sikka* un *Ras ben Sakka* norāda tieši šo austrumos esošo zemesragu, vienlaikus norādot kā galējo punktu faktisko Bensakas raga atrašanās vietu.

## Galerija

Visite du Cap Angela, le point le plus septentrional de l'Afrique (Wiki Indaba 2018) 12.jpg|Piemiņas zīme Anžela ragā
Visite du Cap Angela, le point le plus septentrional de l'Afrique (Wiki Indaba 2018) 15.jpg|Piemiņas zīme Anžela ragā
Lacs Tunis, Bizerte, Ichkeul.jpg|Tunisijas ziemeļdaļa satelīta kartē
Chquel-map-fr.png|Karte ar zemesragu apzīmējumiem


## Atsauces

## Ārējās saites
Dzelzceļa līnija Lāčupe—Iļģuciems

thumb|Aiz Lāčupes stacijas no Bolderājas līnijas pa labi atzarojas līnija uz Iļģuciemu.
**Dzelzceļa līnija Lāčupe—Iļģuciems** ir mazizmantota 2 km gara dzelzceļa līnija, kas savieno Lāčupes staciju ar Iļģuciema Kravas staciju. Šajā līnijā ir tikai viens sliežu ceļš, tā nav elektrificēta, tajā pastāv tikai kravas satiksme.

## Stacijas un pieturas punkti

* Lāčupe. 1951. gadā atvērta kā 4.km postenis. Mūsdienās darbojas kā kravas stacija līnijā Zasulauks—Bolderāja
* Iļģuciema Kravas stacija. Stacija atvērta 1926. gadā. Līnijas galastacija; maz izmantota.

## Skatīt arī
* Dzelzceļa līnija Zasulauks—Bolderāja
* Dzelzceļa līnija Rīga—Tukums
* Dzelzceļa līnija Rīga—Jelgava
Vāhdžīras pāreja

**Vāhdžīras pāreja** (, ) ir Pamira (pēc citām ziņām Hindukuša) kalnu pāreja uz Afganistānas — Ķīnas robežas 4923 metru augstumā Vāhānas koridora austrumu galā. Tā savieno Afganistānas Badahšānu un Ķīnas Siņdzjanas reģionu un ir viszemākā kalnu pāreja, kas pa tiešo savieno Afganistānu un Ķīnu. Pāreju nešķērso ceļš, Afganistānas pusē ceļš izbeidzas 100 kilometrus no pārejas, bet Ķīnas pusē — 10 kilometrus no tās. Laika skaitīšanas īpatnību dēļ, šķērsojot pāreju, pulksteni nepieciešams pagriezt par trīs ar pusi stundām.

## Ārējās saites
Šarls Trefels

**Šarls Lusjēns Trefels** (; dzimis , miris ) bija franču ūdenspolo spēlētājs. 1900. gada vasaras olimpiskajās spēlēs Parīzē izcīnīja bronzas medaļu ūdenspolo turnīrā, būdams *Pupilles de Neptune de Lille #2* komandas pārstāvis.

## Atsauces

## Ārējās saites
* Šarls Trefels (SOK profils) 
* Šarls Trefels (Olympedia profils) 
* Šarls Trefels (Sports Reference profils)
Dezirē Meršē

**Dezirē Meršē** (; dzimis , miris ) bija franču peldētājs un ūdenspolo spēlētājs. Izcīnījis divas bronzas medaļas 1900. gada vasaras olimpiskajās spēlēs.

1900. gada vasaras olimpiskajās spēlēs Parīzē Martēns startēja gan peldēšanas, gan ūdenspolo sacensībās. Ūdenspolo turnīrā viņš bija komandas *Pupilles de Neptune de Lille #2* biedrs. Šī komanda turnīrā izcīnīja bronzas medaļu. Peldēšanā viņš startēja divās disciplīnās. No tām viņš bronzas medaļu izcīnīja 200 metros komandu peldēšanā (rezultāts — 62 punkts; startēja kopā ar Renē Tartaru, Luiju Martēnu un Žoržu Leijē). Savukārt 1000 metru brīvā stila peldēšanā viņš startēja tikai kvalifikācijas kārtā, kur izcīnīja 4. vietu un turpmāko cīņu neturpināja.

## Atsauces

## Ārējās saites
* Dezirē Meršē (SOK profils) 
* Dezirē Meršē (Olympedia profils) 
* Dezirē Meršē (Sports Reference profils)
Kizilartas pāreja

**Kizilartas pāreja** () ir Pamira Aizalaja grēdas kalnu pāreja uz Tadžikistānas - Kirgizstānas robežas 4 280 metru augstumā. Tā savieno Tadžikistānas Kalnu Badahšānu un Kirgizstānas Alaja ieleju. Caur pāreju ierīkots Pamira trakts.

## Ārējās saites
Koukče

**Koukče** () ir 280 kilometrus gara Pandžas kreisā krasta pieteka Afganistānā.

Izveidojas, satekot Jahširdaras un Mudžanas upēm Hindukuša kalnos. Tek  ziemeļrietumu virzienā. Ietek Pandžā uz Afganistānas - Tadžikistānas robežas pie Aihanūmas senpilsētas drupām. Upes krastos atrodas Badahšānas galvaspilsēta Feizābāda.

## Ārējās saites
Feizābādas lidosta

**Feizābādas lidosta** () ir lidosta Afganistānas ziemeļaustrumos, 5,6 kilometrus uz ziemeļrietumiem no Badahšānas provinces galvaspilsētas Feizābādas centra Koukčes upes kreisajā krastā. Lidostu uzcēla padomju armija Afganistānas kara laikā.

## Ārējās saites
Sultāne Humašaha (Prinča Mehmeda meita)

**Sultāne Humašaha** () bija osmaņu princese, Prinča Mehmeda (1521—1543) meita un Osmaņu impērijas sultāna Suleimana un viņa iecienītākās dzīvesbiedres un likumīgās sievas Sultānes Hirremas mazmeita.

## Dzīve
Humašaha ir dzimusi Manisā, kur viņas tēvs bija sandžakbejs. Viņa bija Prinča Mehmeda vienīgais bērns. Viņas māte bija Mehmeda konkubīne Aja Hatuna. Pēc viņa nāves 1543. gadā viņas audzināšanu pārņēma vecmāmiņa un Humašaha pārcēlās uz Stambulu. Humašahas māte apprecējās ar vezīru Pertevu Pašā. Viņu mazmeita Aiše-Hatuna kļuva par pirmo Osmana II likumīgo sievu.

Tiek ziņots, ka Humašahu tāpat kā viņas māsīcu Aiši-Humašahu ļoti mīlēja viņu vectēvs Suleimans, un viņi bieži korespondēja. Humašaha, viņas māsīca Aiše-Humašaha un tante Sultāne Mihrimaha atdarināja komunikācijas stilu, kuru ieviesa viņas vecmāmiņa Hirrema, kuras vēstules sultānam izcēlās ar krāšņumu un šarmu.

Vēsturnieks Uludžajs viņu uzskata par vienu no ietekmīgākajām sievietēm Suleimana valdīšanas laikā. Tieši viņa 1563. gadā savam brālēnam Princim Muradam (topošais Sultāns Murads III) uzdāvināja konkubīni, kas nākotnē kļuva par Sultāni Safiji.

1566. gadā Sultāne Humašaha apprecējās ar Ferhadu Pašā, kad viņš kalpoja kā trešais vezīrs. 1553. gadā viņš kļuva par janičāru Agu. 1557.—1558. gadā viņš tika iecelts par Kastamonu Sandžaka gubernatoru, bet 1564. gadā — par trešo vezīru, pirms apprecējās ar Humašahu.

Viņu pils atradās Vecās pils teritorijā. Pēc viņa nāves 1575. gada 6. februārī viņa kļuva par atraitni.

Sešus mēnešus pēc Ferhada Pašā nāves Humašaha apprecējās ar Lalu Karu Mustafu Pašā. Pēc viņa nāves 1580. gada 7. augustā viņa atkal palika par atraitni. Pēc viņa nāves Humašaha apprecējās ar Šahrizoras gubernatoru Mehmedu Pašā, Lielvezīra Damada Ibrahima Pašā brāli. Viņš nomira 1592. gada augustā.

## Nāve
Humašaha nomira Stambulā. Pēc nāves viņa tika apglabāta līdzās tēvam un tēvocim, Princim Džihangiram, Troņmantnieka mošejā.

## Bērni
Sultānei ar Ferhadu Pašā bija četri dēli un divas meitas:

* Sultanzade Hasana Bejs;
* Sultāne Fatma (1567. — 1588.gada 29. jūnijs);
* Sultanzade Mustafa Pasha (1569—1593);
* Sultanzade Osmana Bejs (1571—1626);
* Sultanzade Ibrahima Pašā(? — miris 1601/02. gadā);
* Sultāne Hatidža;

Kopā ar Lala Karu Mustafa Pašā viņai bija viens dēls:

* Sultanzade Abdulbaki Bejs;
Sakneņu dzimta

thumb|''Phymatotrichopsis omnivora'', angļu valodā saukta arī par Teksasas sakņu puvi (''Texas root rot'').
**Sakneņu dzimta** (*Rhizinaceae*) ir  kaussēņu rindas asku sēnes, kuras Latvijā zināmas pēc šīs dzimtas vienīgās atrastās pārstāves — uzpūstās saknenes.

## Taksonomija

Šo dzimtu pirmais aprakstīja vācu mikologs Hermans Frīdrihs Bonordens 1851. gadā darbā *Observationes Mycologicae*. Par dzimtas tipisko ģinti kļuva sakneņu ģints, kuras tipiskā suga ir uzpūstā saknene.

Vēlāk dzimtā iekļautas arī ģintis *Phymatotrichopsis* un *Psilopezia*.

## Divu biežāko sugu praktiskā nozīme
Bieži sastopamā uzpūstā saknene ir mežsaimniecībai kaitīgs priežu un retāk citu skujkoku sakņu parazīts. Daļa avotu šo sugu atzīst par lietojamu pārtikā, tomēr vairums tam nepiekrīt.

Arī *Phymatotrichopsis omnivora* (angļu valodā zināma kā Teksasas jeb kokvilnas sakņu puve) ir dažādu augu sakņu parazīts, aug g.k. Meksikā un ASV dienvidrietumu rajonos. Ir fiksēti gadījumi arī Dienvidāzijā. Tradicionālos augļķermeņus neveido. Īpaši aktīvs karstās vasarās, cīņas metodes — augsnes skābuma maiņa ar mēslojumu, dziļaršana, imūnu augu sugu stādīšana apkaimē.

## Atsauces

## Ārējās saites

* Index Fungorum 
* MycoBank
* NCBI Taxonomy Browser
Fadejeva sala

**Fadejeva sala** (, ) ir pussala Koteļnijas salas austrumos. Administratīvi ietilpst Krievijas Federācijas Sahas Republikas Bulunas ulusā. Pussala kopš 2018. gada 2. marta ietilpst valsts dabas liegumā «Jaunsibīrijas salas».

## Vēsture
Pirmie no eiropiešiem Koteļnijas salas galveno rietumu daļu 1773. gadā atklāja krievu rūpnieki Ivana Ļahova vadībā. 1805. gadā tirgoņa Sirovatska arteļa vadītājs Jakovs Saņņikovs austrumos no Koteļnijas atklāja jaunu cietzemi, kuru vēlāk nodēvēja par Fadejeva salu par godu rūpniekam Fadejevam, kurš tur pirmais ierīkoja apmetni. Teritoriju starp Koteļniju un Fadejeva salu ilgi uzskatīja par aizsalušu jūras šaurumu, jo apsnigušo smilšu līdzenumu sākotnēji nevarēja atšķirt no jūras ledus klajuma. Tikai 1811. gadā, atkārtoti apsekojot Fadejeva salu, Saņņikovs atklāja, ka tā ziemeļos ir savienota ar šo smilšu līdzenumu — Bunges Zemi — un tas savukārt ar Koteļnijas salu. Neskatoties uz to, ka Fadejeva sala faktiski ir Koteļnijas pussala, kartēs tā joprojām tiek atzīmēta ar vēsturisko salas nosaukumu.

Pussala ir neapdzīvota, tajā pastāv tikai dažas mednieku apmetnes. 1941. gadā salas austrumu galā Pescovija ragā darbojās Mispescovijas polārstacija.

## Ģeogrāfija
Pussala pēc formas gandrīz apaļa, tikai ziemeļrietumos no tās atzarojas 70 km garā Anžū strēle, kas pussalu savieno ar Bunges zemi. Rietumos un dinvidrietumos pussalu no Bunges Zemes atdala 110 km garais un 4-18 km platais seklais Hedenštrēma līcis. Austrumos 26 km platais Blagoveščeņjes šaurums pussalu atdala no Jaunsibīrijas salas. Pussala veidota galvenokārt no smilts, aleiroītiem un māliem, ko caurauž fosilā ledus dzīslas. Daudz termokarsta ezeru. Reljefs pārsvarā līdzens, tikai Anžū strēle pauguraināka ar pussalas augstāko vietu 64 m vjl. Piekrastē plaši smilšu sēkļi. Daudz upju, garākā no kurām ir Ulahanjurjaha. Ainavā dominē tundra un arktiskais tuksnesis. Mīt polārlapsa, ziemeļbriedis, laukirbes.

## Atsauces
Latvijas Top 40 (2020)

**Latvijas Top 40** ir nacionālās apraides sabiedriskās radiostacijas Latvijas Radio 5 veidotais iknedēļas populārāko dziesmu saraksts. Šajā rakstā ir apkopots to dziesmu saraksts, kas 2020. gadā Latvijas radiostacijas Latvijas Radio 5 iknedēļas populārāko 40 dziesmu sarakstā "Latvijas Top 40" ieguva pirmo vietu, kā arī gada noslēguma četrdesmit vispopulārākās dziesmas valstī.

## Top 40 sastādīšanas princips
Latvijas Top 40 tiek veidots, apkopojot datus par spēlētākajām dziesmām Latvijas populārākajās Top 40 formāta radiostacijās (*airplay*), kā arī visvairāk klausītākajām dziesmām mūzikas straumēšanas platformās *[[Spotify]]* un *[[Deezer]]*.

Topa veidošanai dati par nedēļas spēlētākajām dziesmām Latvijā tiek ņemti no šīm radio stacijām:
* European Hit Radio
* Latvijas Radio 5 (Pieci.lv)
* Latvijas Radio 6 (Radio NABA)
* Rietumu Radio
* Radio SWH SPIN
* Star FM
* Radio SWH
* Radio SWH Rock

Bet, lai iegūtu datus par nedēļas spēlētākajām dziesmām Latvijā tiešsaistes platformās, tiek izmantoti dati no: 
* Deezer, kas pieejami šeit; 
* Spotify, kas pieejami šeit.

Iegūtie dati ir dziesmu saraksts ar reižu skaitu, cik tā bieži ir spēlēta konkrētās nedēļas ietvaros. Šis saraksts tiek sadalīts rangā sākot no 50, tātad populārākā dziesma saņem 50 punktus, nākamā 49 un tā tālāk, ja atskaņojumu skaits ir vienāds, tad dziesma saņem vienādus ranga punktus, bet viena vieta zem tās saņem par attiecīgo punktu skaitu mazāk. Vienīgais izņēmums ir Deezer, kas atskaņojumu skaitu nerāda, tāpēc šis saraksts tiek vienkārši sakārtots no 50 un uz leju.

Šāda veida datu apstrāde izslēdz gadījumus, kad viena radio stacija spēlē dziesmu ar atskaņojumu skaitu, piemēram, 90, bet citās radio stacijās tā spēlēta netiek, bet topā tāda visticamāk iekļūtu, jo citas dziesmas, pat gadījumos, ja tiek spēlētas vairākās radio stacijās, šādu atskaņojumu skaitu var neiegūt. Šajā metodē topā iekļūst dziesmas, kas ir pārstāvētās vairākās radio stacijās, tātad sasniedzot plašāku klausītāju loku.

Kad dati ir savākti un sakārtoti, tiek izveidots vienots dziesmu saraksts, novienādoti dziesmu nosaukumi un saskaitīts, kurai dziesmai ir augstāka kopējā ranga summa — augstāka ranga summa attiecīgi ir augstāka vieta topā.

## Pirmās vietas dziesmu saraksts

## Gada kopsavilkuma Top 40 dziesmu saraksts

## Skatīt arī
* Latvijas Top 40
* Latvijas Radio 5

## Atsauces

## Ārējās saites
* Oficiālā Latvijas Top 40 mājaslapa
* Latvijas Top 40 mūzikas straumēšanas vietnē Spotify
Leksēma

**Leksēma** (no sengrieķu: *λέξις* – ‘vārds’, ‘izteiksme’) ir valodnieciska kategorija – abstrakta valodas vienība, kas aptver vārdu kopā ar visām tā gramatiskajām formām un leksiskajām nozīmēm. Citiem vārdiem sakot, leksēma apzīmē vārdu kā vārdnīcas vienību, neatkarīgi no tā locījuma, laika, dzimtes vai skaitļa.

Leksēmas jēdziens ir fundamentāls morfoloģiskajā un semantiskajā analīzē, jo tā kalpo kā vienojošais pamats dažādu formu un nozīmju sistematizācijai. Piemēram, latviešu valodā leksēmai *skriet* pieder tādas formas kā *skrienu*, *skrēji*, *skrēja*, *skrietu*, *skrienot* u.c., kā arī atvasinājumi, kas saglabā saistību ar pamatnozīmi.

Viens no ar leksēmu cieši saistītiem jēdzieniem ir lemma – vārda kanoniskā jeb pamatforma, kuru izmanto vārdnīcās un morfoloģiskajā, kā arī leksikālajā analīzē. Latviešu valodā lemmas visbiežāk ir nemainīgās formas – piemēram, lietvārdi vienskaitļa nominatīvā (*zieds*), vai darbības vārdi nenoteiksmē (*lasīt*).

Mūsdienu valodniecībā leksēmas klasificē dažādās apakškategorijās:

* Polisēmas – viena leksēma ar vairākām nozīmēm (piemēram, *atslēga* – priekšmets, jēdziens).
* Homonīmi – fonētiski identiskas, bet nozīmē atšķirīgas leksēmas (piemēram, *mērs* – mērvienība, pilsētas vadītājs).
* Frazeoloģiskas leksēmas – stabilas vārdu kopas, kuras funkcionē kā viena nozīmju vienība (piemēram, *mest plinti krūmos*).

Leksēmas jēdziens ir īpaši nozīmīgs datorlingvistikā, korpusu valodniecībā un vārdnīcu veidošanā, kur nepieciešama formu normalizācija (lemmatizācija) un semantiskā klasifikācija. Leksēmu analīze veicina izpratni par vārdu paradigmām, valodas strukturālo sistēmu un leksiskajām attiecībām.

## Skatīt arī
* Morfoloģija (valodniecība)
* Semantika
* Datorlingvistika
* Leksika
* Vārdnīca
Atis Jākobsons

**Atis Jākobsons** (dzimis  Bauskā) ir latviešu gleznotājs.

## Biogrāfija
A. Jākobsons beidzis Rīgas Dizaina un mākslas vidusskolu (2004), studējis glezniecību Latvijas Mākslas akadēmijā, iegūstot bakalaura (2008) un maģistra grādu (2010). Strādā ne tikai glezniecības, bet arī grafikas, fotogrāfijas un instalācijas medijā. Dzīvo Rīgā un Berlīnē, pasniedz glezniecību Latvijas Mākslas akadēmijā. Viņa darbi ir tikuši izstādīti daudzās personālizstādēs un vairākās grupu izstādēs Latvijā un ārvalstīs.

2017. gadā par personālizstādi *Dark Matter* (“Tumšā matērija”) nominēts Purvīša balvai. Saņēmis laikraksta "Diena" gada balvu kultūrā par izstādi *Dark Matter*.

2022. gada 5. jūnijā Padures muižā tika atklāta A. Jākobsona personālizstāde, kurā bija iekļauti pēdējo trīs gadu laikā tapušie darbi, galvenokārt portreti, klusās dabas un ziedu gleznojumi.

2024. gadā notikušas personālizstādes "Monāde" (galerijā "Look!") un "Debess ķermeņi" (izstāžu zālē "Rīgas Laikmetīgās mākslas telpa").

## Atsauces
Sultāne Aiše-Humašaha

**Sultāne Aiše-Humašaha** () bija osmaņu princese, Sultānes Mihrimahas un Rustema Pašā (lielvezīrs 1544–1553; 1555–1561) vienīgā meita. Viņa bija Suleimana Lieliskā un viņa mīļākās dzīvesbiedres un likumīgās sievas Sultānes Hirremas mazmeita.

## Biogrāfija
Viņa ir dzimusi Stambulā 1543. gadā, viņa bija vecāku pirmais bērns un vienīgā meita, iespējams, arī vecvecāku pirmais mazbērns. Saņēma labu izglītību, iecienīja dzeju. Viņai bija vairāki brāļi, kuru skaits un vārdi gan tiek apstrīdēti. Tiek ziņots, ka viņu tāpat kā viņas māsīcu, Sultāni Humašahu, ļoti mīlēja viņu vectēvs. Ap 1557. gadu viņa apprecējās ar topošo lielvezīru Semizu Ahmedu Pašā un kopā viņiem bija vairāki bērni. Viņa bija arī Semiza Mehmeda Pašā vecmāmiņa.

Aiše-Humašaha bija politiski aktīva, būdams lielvezīra sieva un varenās Sultānes Mihrimahas meita. Viņa bija arī mātes vienīgā mantiniece, un mantoja ne tikai viņas milzīgo bagātību (ieskaitot 5 pilis), bet arī fondus, kas pēc Mihrimahas testamenta vēlāk tika nodoti dēliem. Droši vien sekojot mātes piemēram, Murada III laikā Aiše-Humašaha uzturēja tuvas attiecības ar Sultāni Safiji.

Semizs Ahmeds Pašā nomira 1580. gadā, un Sultāne 1582. gada 6. aprīlī apprecējās ar Ahmedu Feridunu Pašā, bet laulība ilga tikai 11 mēnešus, jo Pašā nomira 1583. gada 16. martā.

Pastāv versija, ka 1590. gadā Sultāne apprecējās trešoreiz ar Azizu Mahmudu.

## Nāve
Neilgi pirms nāves viņa ar dēlu devās svētceļojumā un drīz pēc atgriešanās Aiše-Humašaha nomira savā pilī Uskudarā. Saskaņā ar vienu no versijām Aiše-Humašaha tika apglabāta viņas iespējamā vīra Aziza Mahmuda kompleksā, kura celtniecību viņa sponsorēja. Saskaņā ar citu versiju viņa tika apglabāta sava otrā vīra Ahmeda Feriduna Pašā mauzolejā, Sultānes Mihrimahas mošejā Edirnekapi.

## Bērni
Ar pirmo vīru Aišei-Humašahai bija četri dēli un divas meitas;

* Sultanzāde Mahmuds Pašā (miris 1602. g. apglabāts Sultānes Mihrimahas mošejā). Kastamononu un Nahčivanas sandžakbejs.
* Sultanzāde Mehmeda Bejs (miris 1605. g., apglabāts Sultānes Mihrimahas mošejā) Hercegovinas sandžakbejs.
* Sultanzāde Mustafa Pašā (miris 1593. Gadā, apglabāts Sultānes Mihrimahas mošejā) Klisa sandžakbejs;
* Sultanzāde Osmana Bejs (miris 1598. gadā, apglabāts Sultānes Mihrimahas mošejā) Karahisaras sandžakbejs. Viņš bija Sultanzades Mehmeda Pašā tēvs.
* Sultāne Saliha (mirusi 1576. gadā, apglabāta Sultānes Mihrimahas mošejā). Viņa 1574. gadā apprecējās ar Džigalazādi Jusufu Sinanu Pašā; viņai bija viens dēls un viena meita.
* Sultāne Safije (apglabāta Sultānes Mihrimahas mošejā) Viņa apprecējās ar Džigalazādi Jusufu Sinanu Pašā 1577. gadā pēc māsas nāves. Viņai bija divi dēli un viena meita.

## Atsauces
Groveriški

**Groveriški** var būt:
* Groveriški — apdzīvota vieta Ozolaines pagastā;
* Groveriški — apdzīvota vieta Silmalas pagastā.

## Skatīt arī
* Grāveri
* Groveriškas
* Groverišku kapi
Ernests Martēns

**Ernests Martēns** (; dzimis , miršanas datums *nav zināms*) bija franču peldētājs un ūdenspolo spēlētājs. Startējis 1900. gada vasaras olimpiskajās spēlēs.

1900. gada vasaras olimpiskajās spēlēs Martēns startēja gan peldēšanas, gan ūdenspolo sacensībās. Ūdenspolo turnīrā viņš bija komandas *Pupilles de Neptune de Lille #1* biedrs. Komanda turnīrā startēja tikai pirmās kārtas mačos, kur zaudēja Beļģijas ūdenspolo komandai, Briseles peldēšanas un ūdenspolo klubs. Peldēšanā viņš startēja 4000 metru brīvā stila disciplīnā, kur ar rezultātu 1:26:32.2 izcīnīja 7. vietu.

## Atsauces

## Ārējās saites
* Ernests Martēns (SOK profils) 
* Ernests Martēns (Olympedia profils) 
* Ernests Martēns (Sports Reference profils)